section_heading: Tlo kao trofazni sistem
paragraph_text: desno|mini|300px|Trofazni sistem zamišljena obujma tla. Iz analize strukture tla vidljivo je da se ono sastoji od čestica različite krupnoće i međuprostora tj. pora. Pore u tlu mogu biti ispunjene vodom ili zrakom. Stoga iz tog razloga govorimo o trofaznom sistemu u tlu. Ako promotrimo jedinični obujam nekog zamišljenog tla, moguće je, teoretski, taj obujam podijeliti na: obujam čvrstih čestica i obujam šupljina ili pora. Obujam šupljina ili pora je opet moguće podijeliti na pore ispunjene vodom i pore ispunjene zrakom.